Παγκόσμιο Κύπελλο Ποδοσφαίρου Ενόπλων 1968

Το 23ο Παγκόσμιο Κύπελλο Ποδοσφαίρου Ενόπλων (ΣΙΣΜ) (τελική φάση) διεξήχθη στη Βαγδάτη του Ιράκ από 14 ως 25 Ιουνίου 1968. Νικήτρια αναδείχθηκε η Εθνική Ενόπλων της Ελλάδας.

 Στην τελική φάση μετείχαν έξι χώρες (συνολικά μετείχαν 18), οι οποίες προκρίθηκαν από προκριματικούς ομίλους ως εξής: 1ος όμιλος: Τουρκία-Ιράκ: 3-1, 3-0. Το Ιράκ είχε αποκλείσει το Κουβέιτ (1-0, 1-1) και το Ιράν (0-0, 3-0). 2ος όμιλος: Ισπανία. 3ος όμιλος: Ολλανδία. 4ος όμιλος: Ακτή Ελεφαντοστού. 5ος όμιλος: Νότια Κορέα. 6ος όμιλος: Ελλάδα - Βέλγιο: 2-2 (Στολίγκας 65΄, Κούδας 84΄), 3-0 (Κούδας 42΄, Κρητικόπουλος 48΄, Κουβάς 76΄). Στον όμιλο ήταν και η Πορτογαλία αλλά δεν υπάρχουν αποτελέσματα [πιθανόν δεν μετείχε]. Στην πρώτη φάση οι έξι ομάδες χωρίστηκαν σε τρία ζεύγη. Οι νικήτριες προκρίθηκαν στην τελική φάση, όπου αγωνίστηκαν για τον τίτλο. Οι ηττημένες αγωνίστηκαν σε αγώνες κατάταξης για τις θέσεις 4η, 5η, 6η. Σε περιπτώσεις ισοβαθμίας ή ισοπαλίας μετά την παράταση (στα νοκ-άουτ ματς), υπερίσχυε η ομάδα που είχε κερδίσει περισσότερα κόρνερ, ένας κανονισμός που εφάρμοζε παραδοσιακά το ΣΙΣΜ, θεωρώντας πως έτσι προκρίνεται η πιο επιθετική ομάδα. Επίσης, επιτρεπόταν μία αλλαγή παίκτη ως το 44΄ καθώς και αλλαγή τερματοφύλακα σε όλη τη διάρκεια του ματς. Αγώνες 14/6/68: Τουρκία - Ολλανδία: 1-0 16/6/68: Ακτή Ελεφαντοστού - Νότια Κορέα: 2-1 16/6/68: Ελλάδα - Ισπανία: 2-1 (Κούδας 74΄, Καραφέσκος 90΄) Αγώνες 18/6/68: Ολλανδία - Ν. Κορέα: 1-0 19/6/68: Ισπανία - Ν. Κορέα: 3-1 21/6/68: Ολλανδία - Ισπανία: 3-0Βαθμολογία4. Ολλανδία: 4β. 4-0 5. Ισπανία: 2β. 3-4 6. Ν. Κορέα: 0β. 1-6 Αγώνες 19/6/68: Τουρκία - Ακτή Ελεφαντοστού: 2-1 20/6/68: Ελλάδα - Ακτή Ελεφαντοστού: 2-1 (Κούδας 46΄, Κουβάς 76΄, στο 19΄ ο Τουρκομένης επέκρουσε πέναλτι.) 22/6/68: Ελλάδα - Τουρκία: 4-1 (Στολίγκας 8΄, Κούδας 65΄, Συρόπουλος 72΄, Κ. Παπαϊωάννου 90΄ - Γιουσούφ 63΄)Βαθμολογία Ελλάδα Προπονητής: Μιχάλης Παπαθεοδώρου. Ποδοσφαιριστές: Τουρκομένης (τερμ., 3 αγώνες, Εθνικός Π.), Μπάμπης Ιντζόγλου (3, Ιωνικός Νικ.), Κυριαζής (3, Πανιώνιος), Χαλιαμπάλιας (3, Ηρακλής Θεσ.), Αθανασόπουλος (2, ΠΑΟ), Στολίγκας (2, ΟΣΦΠ), Καραφέσκος (3, ΑΕΚ), Κουβάς (3, Βύζας), Κούδας (3, ΠΑΟΚ), Κρητικόπουλος (3, Εθνικός Π.), Μποτίνος (1, ΟΣΦΠ), Φυλακούρης (3, ΠΑΟ), Συρόπουλος (3, Άρης Θεσ.), Σκρέκης (2, Πανιώνιος), Κ. Παπαϊωάννου (2, Άρης Θ.), Βασ. Κωνσταντίνου (τερμ., 1, ΠΑΟ), Σαραντάρης (1, Εθνικός Π.), Παππάς (1, Αργοναύτης), Ασημακόπουλος (1, Απόλλων Αθ.), Τσιγκιτζέλας (Πανελευσινιακός). Σκόρερ: Κούδας 3, Κουβάς, Καραφέσκος, Στολίγκας, Συρόπουλος, Κ. Παπαϊωάννου. Σχόλια: Το τελευταίο ματς της διοργάνωσης, Ελλάδα-Τουρκία (4-1), είχε χαρακτήρα τελικού, αφού οι δυο ομάδες ισοβαθμούσαν σε βαθμούς και γκολ. Διεξήχθη σε πολύ φανατισμένο κλίμα και στο 43΄ ξέφυγε από τα όρια. Τότε, και ενω η Ελλάδα προηγείτο με 1-0, ο Τούρκος Γιουσούφ κλώτσησε στο πρόσωπο τον Ιντζόγλου, με αποτέλεσμα να αποβληθεί. Ακολούθησε γενική σύρραξη, με τους Τούρκους αναπληρωματικούς να μπαίνουν στο γήπεδο. Επί 35 λεπτά "παιζόταν ξύλο" με αποτέλεσμα να τραυματιστούν και να οδηγηθούν στο νοσοκομείο για τις πρώτες βοήθειες επτά Έλληνες παίκτες: Τουρκομένης, Ιντζόγλου, Κυριαζής, Στολίγκας, Αθανασόπουλος, Καραφέσκος και Κουβάς. Με παρέμβαση του Ολλανδού Γ.Γ. του ΣΙΣΜ, στο β΄ ημίχρονο επιτράπηκε στην ελληνική ομάδα να κατεβάσει άλλη σύνθεση αντικαθιστώντας τους επτά τραυματίες με τους Β. Κωνσταντίνου (τερμ.), Σαραντάρη, Σκρέκη, Ασημακόπουλο, Φυλακούρη, Παππά (ξαναμπήκε ενώ είχε αντικατασταθεί στο 31΄ από το Συρόπουλο), Κ. Παπαϊωάννου. Επίσης, επιτράπηκε στον Γιουσούφ να αγωνιστεί παρά την κοκκινη κάρτα. Οι τραυματισμένοι παρακολουθούσαν το ματς από την τηλεόραση και όταν είδαν ότι στο 63΄ οι Τούρκοι ισοφάρισαν σε 1-1 με γκολ του τιμωρημένου Γιουσούφ, έφυγαν από το νοσοκομείο και έσπευσαν στο γήπεδο ώστε να αγωνιστούν! Όμως, όταν έφτασαν είδαν έκπληκτοι πως το σκορ είχε γίνει 4-1 και οι αναπληρωματικοί είχαν ήδη "καθαρίσει" το ματς. Μετά τον αγώνα η Τουρκία τιμωρήθηκε με διετή αποκλεισμό από τις διοργανώσεις του ΣΙΣΜ. εφ. Αθλητική Ηχώ, 11/6/1968 ως εφ. Αθλητική Ηχώ, 24/6/1968 RSSSF Ποδοσφαιρικά αρχεία